Boerboel de Wet

Boerboel de Wet is 'n swart en wit Afrikaanse rolprent wat op  27 November 1961 vrygestel is. Al Debbo was die regisseur en is ook een van die hoofkarakters in die film.

 Genre 
Die rolprent is 'n aksiebelaaide komedie. Dit het geen ouderdomsperk nie en is goeie gesinsvermaak. 

 Hoofrolspelers 
 Al Debbo as Septimus Ignacius 'Boerboel' de Wet
 Trudie Rossouw as Marie (as Trudy Rossouw)
 Taffy Kikillus as Sidney Corbett
 Lorna Cowell as Mev. Weisenheimer
 Phillip Botha as Snoop
 Mario Lastrucci as Muis
 Sann de Lange as skoonmaak-dame
 Pieter Hauptfleisch as spoorweg-portier
 Gil Sales
 Christo Gerber

 Storielyn 
Septimus Ignatius de Wet, ook bekend as Boerboel de Wet, die private speurder, red 'n kenner van antieke artefakte en word ryklik deur die eienaar van 'n groot juwelewinkel, Mevrou Weissman daarvoor beloon. Dit stel hom in staat om nuwe kantore te betrek en nuwe sake aan te neem. Marie Pieterse, die dogter van die antieke kenner wat hy gered het, vra hom om die verdwyning van 'n kosbare beeldjie uit die provinsiale museum te ondersoek, en daarmee saam die diefstal van juwele uit die vertoonkaste van Mevrou Weissman. Boerboel se ondersoek bring hom in aanraking met verskeie mense, onder meer met 'n Egiptiese professor wat eintlik die baasbrein agter die diefstal van die beeldjie en die juwele is. Maar dit vind Boerboel eers uit toe dit amper te laat is. Gelukkig is daar die mooie Marie om hom te help – dis nou wanneer hy haar nie uit die kloue van die misdadigers moet red nie.

 Sien ook 
 Lys van Afrikaanse rolprente

Kategorie:Afrikaanse rolprente
Kategorie:Komedierolprente
Kategorie:Suid-Afrikaanse rolprente